చావేనా పరిష్కారం..?|kamareddy breaking news,kamareddy district news
Sun,April 21, 2019 12:24 AM
మాచారెడ్డి : ఇంటర్ పరీక్ష తప్పినందుకు మరో విద్యార్థిని ఆత్మహత్య చేసుకున్నది. రెండ్రోజుల వ్యవధిలో ఇద్దరు ఆత్మహత్య చేసుకోవడం తీవ్రంగా కలిచివేస్తున్నది. శుక్రవారం రామారెడ్డి మండల కేంద్రానికి చెందిన ఉస్కె రుచిత ఆత్మహత్య చేసుకోగా.. శనివారం మాచారెడ్డి మండల కేంద్రానికి చెందిన దేవసోత్ నీరజ(17) బలవన్మరణానికి పాల్పడింది. ఈ రెండు ఘటనలతో బాధిత కుటుంబాల తల్లిదండ్రులు శోకసంద్రంలో మునిగిపోయారు. పరీక్షలో ఫెయిల్ అయితే ఆత్మహత్య పరిష్కారం కాదని, భవిష్యత్తుపై భరోసాతో ముందుకెళ్లాలని పలువురు విద్యావేత్తలు అంటున్నారు.
విద్యార్థులపై పెరుగుతున్న ఒత్తిడి
పరీక్షల సమయంలో విద్యార్థులు తీవ్ర ఒత్తిడికి గురవుతున్నారు. ఎంత చదివినా పరీక్ష బాగా రాయలేకపోయామనే దిగులు వారిని వెంటాడుతున్నది. తల్లిదండ్రులు సైతం తమ పిల్లలపై భారీ అంచనాలు పెట్టుకోవడం, మంచి మార్కులు సాధించాలని ఒత్తిడి తేవడంతో పిల్లలు మానసిక ఆందోళనకు గురవుతున్నారు. చదవండి.. లేదా చావండి.. అన్న ధోరణి విద్యార్థుల్లో భయోత్పానికి కారణమవుతున్నది. అన్ని సౌకర్యాలు కల్పిస్తున్నాం.. ఏం తక్కువ చేశాం.. అడిగినవన్నీ ఇస్తున్నాం.. అంటూ వారిపై లేని బాధ్యత మోపుతున్నారు. మార్కులు, ర్యాంకులు అంటూ తల్లిదండ్రులు పిల్లల వెంటపడుతున్నారు. పిల్లలు ఏమి ఆశిస్తున్నారో పెద్దలు గుర్తించలేకపోతున్నారు. పిల్లల ఆలోచనలకు విలువ ఇవ్వడంలేదు.
హరించుకు పోతున్న స్వేచ్ఛ
పరీక్షలు దగ్గర పడుతున్నా కొద్దీ పిల్లల కట్టడి మొదలవుతున్నది. ఎప్పుడూ చదువూ.. చదువూ.. అంటూ పిల్లలకు తీ రికలేకుండా చేస్తున్నారు. కనీసం ఒక గంట ఆడుకునే అవకాశం సైతం ఇవ్వడంలేదు. టీవీ చూసినా.. స్నేహితులతో బ యటకు వెళ్లినా.. ఆటలు ఆడినా.. కాపు కాసి వారిని కట్టి ప డేస్తున్నారు. పిల్లల స్వేచ్ఛను హరిస్తున్నారు. స్కూల్, కాలేజీ నుంచి వచ్చీ రాగానే ట్యూషన్లు అంటూ రాత్రి 9, 10 గంటల వరకు పిల్లలు ఇంటి ముఖం చూడడం లేదు. అలా వచ్చి ఇలా బెడ్‌పై వాలిపోగానే తెల్లారిపోతుంది. మళ్లీ ఉదయం నుంచి స్కూల్, కాలేజీకి వెళ్లే హడావుడి. దీంతో పిల్లలకు తీరిక లేకుండా అవుతున్నది.
ఆత్మహత్యకు దారితీస్తున్న అతినమ్మకం
పిల్లలపై అతినమ్మకంతో ర్యాంకులు, మార్కులు బాగా తెచ్చుకోవాలని తల్లిదండ్రులు ఆశిస్తుంటారు. పెద్దల అతినమ్మకంతో పిల్లలు డిప్రెషన్‌లోకి వెళ్లేలా చేస్తున్నది. ఆశించిన మార్కులు రాకున్నా, ఫెయిల్ అయినా పిల్లలు తీవ్ర మానసిక ఒత్తిడికి లోనవుతున్నారు. తల్లిదండ్రులు తమపై పెట్టుకున్న నమ్మకాన్ని నిలబెట్టుకోలేకపోతున్నామన్న ఆందోళనకు గురైన విద్యార్థులు ఆత్మహత్యకు పాల్పడుతున్నారు.
పిల్లల్లో మానసిక ైస్థెర్యం నింపాలి
ఓడిపోతే కుంగిపోకుండా పిల్లల్లో మానసిక ైస్థెర్యాన్ని నింపాల్సిన అవసరం ఉన్నది. వారిలో మానసిక దృఢత్వాన్ని పెంపొందించాలి. ఒత్తిడిని తట్టుకునేలా నిపుణులతో కౌన్సెలింగ్ ఇప్పించాలి. రోజులో కొంతసేపైనా పిల్లలతో గడపాలి. అప్పుడే నీకు మేమున్నాం.. అన్న భరోసా పిల్లల్లో ఏర్పడుతుంది. చదువులో రాణించకపోయినా ఉన్నతస్థాయికి ఎదిగిన వారి విజయగాథలను పిల్లలకు వివరించాలి. పిల్లల ముందు ర్యాంకులు, మార్కులు అన్న ప్రస్థావనే తీసుకు రావొద్దు. అవే విజయానికి కొలమానం అన్నట్లు చూడకూడదు. ప్రతిభను మార్కులతో పోల్చొద్దు. తల్లిదండ్రులు సైతం తమ పంథాను వీడి పిల్లలు ఒత్తిడికి గురికాకుండా చూడాల్సిన అవసరం ఉన్నది.
chavena parishkaaram..?|kamareddy breaking news,kamareddy district news
Sun,April 21, 2019 12:24 AM
machareddy : inter pareeksha tappinanduku maro vidyaarthini aatmahatya chesukunnadi. rendrojula vyavadhilo iddaru aatmahatya chesukovadam teevramgaa kalichivestunnadi. sukravaaram ramareddy mandala kendraaniki chendina uske ruchita aatmahatya chesukoga.. sanivaaram machareddy mandala kendraaniki chendina devasot neeraja(17) balavanmaranaaniki paalpadindi. ee rendu ghatanalatho baadhita kutumbala tallidandrulu sokasandramlo munigipoyaaru. pareekshalo fail ayithe aatmahatya parishkaaram kaadani, bhavishyattupai bharosatho mundukellaalani paluvuru vidyaavettalu antunnaru.
vidyaarthulapai perugutunna ottidi
pareekshala samayamlo vidyaarthulu teevra ottidiki guravutunnaru. entha chadivina pareeksha baga rayalekapoyamane digulu vaarini ventaadutunnadi. tallidandrulu saitam tama pillalapai bhari anchanaalu pettukovadam, manchi maarkulu saadhinchaalani ottidi tevadamtho pillalu maanasika aandolanaku guravutunnaru. chadavandi.. leda chavandi.. anna dhorani vidyaarthullo bhayotpaaniki kaaranamavutunnadi. anni soukaryaalu kalpistunnam.. yem takkuva chesham.. adiginavanni istunnam.. antuu vaaripai laeni baadhyata moputunnaru. maarkulu, ryaankulu antuu tallidandrulu pillala ventapadutunnaaru. pillalu emi aasistunnaro peddalu gurtinchalekapotunna. pillala aalochanalaku viluva ivvadamledu.
harinchuku potunna swechha
pareekshalu daggara padutunna koddi pillala kattadi modalavutunnadi. eppuduu chaduvuu.. chaduvuu.. antuu pillalaku thee rikalekunda chestunnaru. kaneesam oka ganta aadukune avakaasam saitam ivvadamledu. tv chusina.. snehitulato ba yataku vellina.. aatalu aadina.. kaapu kaasi vaarini katti pa destunnaru. pillala swechhanu haristunnaru. scool, callagy nunchi vachhii ragane tusionlu antuu raatri 9, 10 gantala varaku pillalu inti mukham chudadam ledu. alaa vachi ilaa bedmipai valipogane tellaaripotundi. malli udayam nunchi scool, kaalejeeki velle hadavudi. deentho pillalaku teerika lekunda avutunnadi.
aatmahatyaku daariteestunna atinammakam
pillalapai atinammakamtho ryaankulu, maarkulu baga techukovalani tallidandrulu aasistuntaaru. peddala atinammakamtho pillalu depressionloki vellela chestunnadi. aasinchina maarkulu rakunna, fail aina pillalu teevra maanasika ottidiki lonavutunnaru. tallidandrulu tamapai pettukunna nammakaanni nilabettukolekapotuna aandolanaku guraina vidyaarthulu aatmahatyaku paalpadutunnaaru.
pillallo maanasika istheryam nimpali
odipothe kungipokunda pillallo maanasika istheryaanni nimpaalsina avasaram unnadi. vaarilo maanasika drudatvaanni pempondinchaali. ottidini tattukunela nipunulatho counselling ippinchaali. rojulo kontasepaina pillalatho gadapali. appude neeku memunnam.. anna bharosa pillallo erpadutundi. chaduvulo raninchakapoyina unnatasthaayiki edigina vaari vijayagaathalanu pillalaku vivarinchaali. pillala mundu ryaankulu, maarkulu anna prasthaavane teesuku raavoddu. ave vijayaaniki kolamanam annatlu chudakudadu. pratibhanu maarkulatho polchoddu. tallidandrulu saitam tama panthaanu veedi pillalu ottidiki gurikakunda chuudaalsina avasaram unnadi.